Pamerkių kabamasis tiltas

Pamerkių kabamasis tiltas – pėsčiųjų tiltas per Merkį, įrengtas Varėnos rajono savivaldybėje, Matuizų seniūnijoje, 0,7 km į rytus nuo Vilniaus–Marcinkonių geležinkelio linijos. Sujungia atskiras Pamerkių kaimo dalis. Prie dešiniojo kranto, kur įsikūrusi pagrindinė gyvenvietė, po tiltu prateka senvagė. „Beždžionių tilto“ kertamas upės ruožas yra Merkio ichtiologiniame draustinyje.
miniatiūra|220px|left|Pamerkiai tilto prieigose


Tiltas vienos angos. Medinę kabančią konstrukciją per vertikalias pakabas laiko tempiamieji lynai, permesti per metalinius rėminius pilonus, užinkaruoti krantuose įrengtuose pamatuose. Statinio perdangą sudaro dvi išilginės medinės sijos. Ėjimo takas sudėtas iš skersinių lentų, kraštus riboja apsauginiai mediniai turėklai. Bendras tilto ilgis apie 60 m.Pamerkių kabamasis tiltas maps.lt

 Šaltiniai 

 Nuorodos 

 Pamerkių kabantis tiltas per Merkį pamatyklietuvoje.lt
 Nenuobodžioms kelionėms po Dzūkiją – kabantys „beždžionių“ tiltai dzukijosveidas.lt

Kategorija:Lietuvos kabamieji tiltai
Kategorija:Lietuvos pėsčiųjų tiltai
Kategorija:Varėnos rajono tiltai
Kategorija:Tiltai per Merkį